Toshkentning «Lokomotiv» klubi sardori Temur Kapadze O‘zbekiston terma jamoasining 2018 yilgi jahon chempionatiga chiqish imkoniyatlari borasida gapirib o‘tdi. «O‘zbekiston terma jamoasiga saralashning qolgan 5ta o‘yinida hech ham oson bo‘lmaydi. Buni birinchi davra uchrashuvlari yaqqol ko‘rsatib berdi. Umid qilamanki, murabbiylar shtabi bu masalada to‘g‘ri xulosalarni chiqarib olishgan. Hamma bir yoqadan bosh chiqarib, yagona maqsad sari intilishi shart. Aks holda, jahon chempionati yana armon bo‘lib qolishi mumkin.Muxlislarni ham futbolchilarimizga ishonib, ularni qo‘llab-quvvatlashga chaqiraman», deya Kapadzening so‘zlarini keltiradi «Interfutbol». Manba: Tribuna.uz